
	Parlamentul  României

Camera Deputaţilor
	

	Comisia pentru industrii
şi servicii

Nr.4c-3/394/2018
	Comisia pentru mediu

şi echilibru ecologic

Bucureşti, 2 aprilie 2019
PL-x 438/2018
BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Legii petrolului nr.238/2004, trimis cu adresa nr. PL-x nr. 438/2018, Camera Deputaţilor fiind Cameră decizională. 

În raport cu obiectul şi conţinutul său, Legea face parte din categoria legilor ordinare.

	PREŞEDINTE,

IULIAN IANCU 
	PREŞEDINTE,

CUPĂ ION 

Bucureşti, 2 aprilie 2019
PL-x 438/2018
R A P O R T     C O M U N

asupra proiectului de Lege pentru modificarea şi completarea Legii petrolului nr.238/2004

În conformitate cu prevederile art.95 din Regulamentul Camerei Deputaţilor, republicat, cu modificarile și completarile ulterioare, Comisia pentru mediu și echilibru ecologic și Comisia pentru industrii şi servicii au fost sesizate spre dezbatere în fond, în procedură de obisnuită, cu proiectul de Lege pentru modificarea şi completarea Legii petrolului nr.238/2004, trimis cu adresa nr.PLx.438 din 3 septembrie 2018, înregistrat la Comisia pentru mediu şi echilibru ecologic cu nr.4c-8/490 din 04 septembrie 2018 și la Comisia pentru industrii şi servicii cu nr.4c‑3/394 din 04 septembrie 2018.

Proiectul de lege are ca obiect de reglementare modificarea şi completarea Legii petrolului nr.238/2004, în vederea clarificării prevederilor art.7 alin.(1), în sensul precizării cu exactitate a titularului dreptului de folosinţă asupra terenurilor necesare efectuării operaţiunilor petroliere, precum şi a prevenirii prejudicierii bugetului de stat, a bugetului asigurărilor sociale de stat sau a bugetelor locale de către companiile româneşti sau străine, titulare de acorduri petroliere, care nu îşi achită datoriile la respectivele bugete.

Senatul, în calitate de primă Cameră sesizată, a adoptat proiectul de lege în şedinţa din 5 iulie 2018. 

La întocmirea prezentului raport, comisiile au avut în vedere avizul favorabil al Consiliului Legislativ (nr.315/10.04.2018), avizul negativ al Consiliului Economic și Social (nr.1324/27.03.2018) și punctul de vedere negativ al Guvernului (nr.13924/22.11.2018).

În conformitate cu prevederile art.61 si 63 din Regulamentul Camerei Deputaţilor, republicat, cu modificarile și completările ulterioare, comisiile sesizate în fond au examinat proiectul de Lege, sus menţionat, în şedinţe separate. 

Membrii Comisiei pentru mediu şi echilibru ecologic au examinat proiectul de lege în şedinţa din 19 decembrie 2018. Din numărul total de 17 membri ai Comisiei pentru mediu şi echilibru ecologic au fost prezenți la dezbatere 12 deputaţi.
Membrii Comisiei pentru industrii şi servicii au examinat proiectul de Lege în şedinţa din 2 aprilie 2019. Din numărul total de 20 membri ai Comisiei pentru industrii şi servicii au fost prezenți la dezbatere 18 deputaţi.
La dezbaterile proiectului de lege au participat, în calitate de invitaţi, reprezentanți ai Ministerului Energiei, Ministerului Mediului și ai Autorității de Reglementare în Domeniul Energiei.

În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaţilor respingerea proiectului de Lege pentru modificarea şi completarea Legii petrolului nr.238/2004.

În raport de obiectul şi conţinutul reglementării, propunerea legislativă face parte din categoria legilor ordinare.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră decizională.

	PREŞEDINTE,

IULIAN IANCU 
	PREŞEDINTE,

CUPĂ ION 

	
	

	
	

	SECRETAR

Adnagi Slavoliub
	SECRETAR

Farago Petru

	
	

	
	

	
	


      Consilier parlamentar,  




Consilier parlamentar,

      Cumpătă Lucian





Andreea Negulescu

